
Aruba, Orguyo di nos tur 

Artificial Inteligence ta birando un tema hopi importante cu tur 
hende mester sa di dje. Dia 20 di Maart FUTURA hunto cu 
Gobierno di Aruba ta organisa e Aruba Innovation Summit 2024 
cu e tema “EVOLVE”. Aki lo enfoca riba e tema di Inteligencia 
Artificial (Al) y con lo por traha hunto cu tecnologia y cu otro 
como ser humano. 


Aruba Innovation Summit 2024 lo tin tres orador, local y 
internacional: 

Amy Gallo, cu ta un Best-Selling Author y un Workplace 
expert. E lo comparti su experticio riba maneho di situacionnan 
dificil y solucion di conflicto. Eduardo Sanchez ta Senior Vice 
President & Head of Cyber & Intelligence di Mastercard Latin 
America & Caribbean. E lo enfoca riba e uzo di Al pa cyber 
security. Y nos orguyo Arubiano Luenne Gomez-Pieters cu ta 
Directora di Departamento di Impuesto na Aruba cu lo toca e 
tema "Liderando cambio y innovacion”. 


No perde e tremendo oportunidad pa ta parti di e summit aki 
y reserva e fecha 20 di maart na Renaissance Convention 
Center. Pa mas informacion y pa cumpra bo ticket: www. 
arubainnovationsummit.com. Bin experencia e poder di 
innovacion na Aruba durante e Aruba Innovation Summit 2024. 


Cu enfoke riba Inteligencia Artificial 

INTEGRATING Al & EMPOWERING TEAMS IN THE WORKPLACE 


ARUBA INNOVATION SUMMIT 2024 
“Uniting minds and 
shaping the future” 


March 20, 2024 


Renaissance Convention Center 


TICKETS AVAILABLE AT 
arubainnovationsummit.com 

Prome Minister Evelyn Wever-Croes: 


SCOL BASICO WASHINGTON TA CELEBRA DIA 
DI HIMNO Y BANDERA CU UN CAROUSEL DI 
DIFERENTE ACTIVIDAD PA E ALUMNONAN 


Diabierna mainta, Prome Minister Evelyn Wever-Croes a 
bishita Scol Basico Washington y por a disfruta un rato cu e 
docente y alumnonan e celebracion organisa pa cu dia nacional 
di Himno y Bandera. Pa cu e celebracion aki, e scol a organisa 
un carousel di varios actividad cu ta di gran entusiasmo pa e 
muchanan. 


Presente tambe na e celebracion aki tawata representante 
di Crisis Management Office, e unidad mobiel di Polis, 
Marinierskazerne cu a bin duna presentacion y representante 
di Archivo Nacional cu a splica e muchanan con nan mes por 
haya informacionnan via internet. Interesante tambe tawata 
di por a mira un klas trahando pan bati y otro actividadnan 
cultural di canto y baile. 


Prome Minister a expresa cu e mainta aki tabata uno hopi 
agradabel y bunita pa wak con nos scolnan na Aruba ta 
celebra e dia importante aki. E muchanan tabata sumamente 
enthusiasma pa forma parti di e actividad aki, cu na mes 
momento ta educa nan riba e historia y cultura di pais Aruba. 
Prome Minister ta gradici e cabesante y tur docentenan pa e 
trabou bunita cu nan a bin ta eherciendo, y pa nan dedicacion 
na educa nos muchanan riba e importancia di e dia nacional di 
Himno y Bandera. mm 

Prome Minister Evelyn Wever-Croes: 


MUCHANAN DI MON PLAISIR SCHOOL A CANTA E 
HIMNO Y HISA E BANDERA HUNTO CU PROME MINISTER 


Por a sinti e amor cu e muchanan tin pa Aruba 


Diabierna mainta siguiendo cu e bishitanan na scol en conexion 
cu Dia di Himno y Bandera, Prome Minister Evelyn Wever- 
Croes a cuminsa su mainta na un manera masha special 
durante su bishita na Mon Plaisir School. 


E mainta aki, e muchannan di Kleuter y Basis di Mon Plaisir 
School a prepara na un manera masha impresionante y special 
pa e bishita di Prome Minister. Na porta di nan scol, mustrando 
hopi orguyo, a hisa e bandera di Aruba y a canta e himno. 
Prome Minister a expresa cu esaki tawata un momento hopi 
bunita y emocionante p'e, pa wak e muchanan canta di fondo 
di nan curason cu banderin den man. 


Despues di e momento special aki e muchanan a sigui deleita 
Prome Minister cu dos cantica mas cu nan tawatin prepara 
specialmente pa canta pa Prome Minister, esakinan cu letranan 
sumamente bunita. Prome Minister a gradici Juffrouw Debby 
pa e bunita presentacion aki, cu apesar di cu e mes no tawata 

presente e mainta aki, a laga e muchanan bon prepara. 


"Por weita cu e muchanan di chikito caba apesar cu varios di 
nan no a nace na Aruba, a haci Aruba nan hogar. Manera nos 
Libertador Betico Croes a bisa: "Rubiano no ta solamente esun 
cu a nace na Aruba pero esun cu a haci di Aruba su hogar”. Y 
awe nos ta weita con e muchanan aki di chikito ta inculca den 
nan curason e amor pa nos himno y nos bandera y e amor pa 
Aruba. Un pabien na Mon Plaisir School", Prome Minister a 
expresa cu hopi orguyo. 


Prome Minister a keda sumamente impreciona y inspira cu e 
dedicacion di tanto e docentenan y e muchanan. Ta di admira 
con scolnan ta pone asina tanto tempo pa haci un bunita 
celebracion di Dia di Himno y Bandera. Nan a demostra cu e 
amor pa nos baranca tan stima ta asina grandi cu no tin nada 
pa kibr'e. 

18 di maart 2024 


MINISTER MADURO TA FELICITA RAYMUNDO 
DIJKHOFF CU SU 25 ANIVERSARIO DEN SERVICIO 
DI GOBIERNO 


Recientemente Minister Maduro di Cultura a invita sr. Raymundo 
Dijkhoff na Bestuurskantoor pa asina por felicita y gradici 
Raymundo pa su di 25 aniversario trahando como empleado 
publico na bienestar di Aruba. Den presencia di Director di 
Museo Arquelogico Nacional di Aruba (MANA) y Raymundo su 
yiu homber, Minister Maduro a expresa su gratitud pa e trabou 
di investigacion cu Raymundo a bin ta haci pa Aruba. 


Ta e trabou scientifico aki ta locual cada bes ta laga nos haya 
sa mas di nos antepasadonan y e historia di nos Pais. Pa e 
ocasion special aki director di MANA a conta un tiki di e trabou 
cu Raymundo ta haci y despues Minister Maduro a entrega 
Raymundo su Decreto Gubernamental, envelop di aniversario 
y un recuerdo pa keda corda riba e 25 aniversario di trabou na 
bienestar di Aruba. mmm 

Calendario. di evento 15 = 158 mamil 2024 


6.00 PM-11.00 PM 
5.00 PM-9.00 PM 


9.00 AM-12.00 PM 
10.00 AM 

10.00 AM-6.00 PM 

acinc 2.00 PM-10.00 PM 

ars 1.00 PM-9.00 PM 
10.00 AM-6.00 PM 

rsidad Di Arub 9.00 AM-1.00 PM 
mbe Foundation 6.00 PM-11.00 PM 

Di Bari ord 12.00 PM-6.00 PM 

9.00 AM-1.00 PM 

ibliote ional 9.00 AM-3.00 PM 
entro Di Bario Savanetc 12.00 PM-6.00 PM 
indaci etico Croes 10.00 AM-6.00 PM 
10.00 AM-3.00 PM 

12.00 PM-6.00 PM 

ion Kapel Di Bethania 9.00 AM-2.00 PM 
useo Arqueologicc 10.0 AM-3.00 PM 
ia Avivamiento Arub 9.00 AM-4.00 PM 
11.00 AM-2.00 PM 
10.00 AM-6.00 PM 

4.30 PM-7.30 PM 

zasibc 11.00 AM-4.00 PM 

Ai Aloe 9.00 AM-5.00 PM 
Museum Of Industry 10.00 AM-2.00 PM 
Fort Zoutmo 10.00 AM-2.00 PM 
Teresita Center 8.00 AM-4.00 PM 
; Tanti 10.00 AM-3.00 PM 
IS 10.00 AM-8.00 PM 

Feria Cultural 
Festival Di Himno Y Bandera 
Marcha Cultural 


Bolas Criollas 

Weganan Popular/ Benta Di Cuminda 
Weganan Popular 

Show Musical/ Benta Di Cuminda 
Weganan Popular 

Artesania Y Cultura 

Feria Cultural 

Fiesta Arubiano 

Careda Boto Miniatura 

Wega Popular, Benta Di Cuminda 

Mini Bazaar/ Weganan Popular/Benta Di Cuminda 
Benta Di Cuminda, Baile Y Musica 

Dia Di Famia 

Dia Di Famia 

Benta Di Cuminda Y Exposicion 

Dia Di Famia 

Dia Di Famia 

Exposicion 

Exposicion Flashback Fiesta 

Dino Jump, Robert Thiel Cu Su Banda 
Cuminda Crioyo/ Musica 

Explora Fabrica, Musica, Baile 

Exposicion 

Artesania Local, Cuminda, Rincon Boys y hopi mas 
Benta Di Cuminda Crioyo 

Cuminda Crioyo/ Musica 

Wega Popular/Benta Di Cuminda/ Musica 

Recientemente Minister Geoffrey Wever a prolonga e convenio 
cu Camara de Comercio Colombo-Holandesa, of Holland 
テ . . . «*រួ* . HOUSE 
House na Bogotá, Colombia pa sigui facilita mas comercio @ COLOMBIA 
entre Aruba y Colombia. > 


Holland House ta un e di e Camaranan di Comercio bilateral 
mas grandi na Colombia y di Hulanda na mundo. Holland 
House Colombia cu a habri na 2003 ta un inicitiava publico- 
priva y non profit, cu 380 miembo afiliado y ta conta cu un staff 
di aproximadamente 25 persona. 


E convenio aki ta e continuacion di loke sector priva di Aruba 
a inicia cu Holland House den e ultimo añanan. Desde e 
colaboracion inicial aki 5 compania a establece na Colombia, 
aproximadamente 60 comerciante di Aruba a demostra un 
interes den e mercado di Colombia y mas di 350 comerciantenan 
di Colombia a demostra interes pa hasi negoshi na Aruba. 


Basa riba e convenio Holland House lo asigna un di nan 
experto pa duna apoyo na tur comerciante cu kier expande nan 
actividadnan comercial den e mercado colombiano. E "Aruba- 
Office" lo sigui - na un manera structura - ofrece e experticio 
relevante na comerciantenan local pa logra nan meta den e 
mercado Colombiano. 


Embahada di Reino Hulandes hunto cu Holland House 
Colombia tin e tarea pa facilita e interesnan di islanan di Reino 
den nos region di Caribe. Mientras cu Embahada ta encarga 
cu aspectonan gubernamental, Holland House Colombia 
ta encarga cu aspectonan di lasonan empresarial, manera 
establecimento di empresa na Colombia, of viceversa. 


Continuacion di e convenio y e cooperacion cu Holland House 
Colombia ta un compromiso di Gobierno pa brinda e apoyo 
necesario na nos comerciantenan y facilita mas negoshi y 
inversionan entre Aruba y Colombia. "Aruba-Office" ta forma 
parti di e maneho economico pa nos companianan crece y nos 
consumidornan tin mas acceso na productonan na prijsnan 
bentahoso pa asina yuda baha e costo di bida na Aruba segun 
minister Geoffrey Wever. 


Pa mas informacion por tuma contacto cu Departamento di 
Asuntonan Economico, Comercio y Industria. B 


Diabierna 15 Maart 2024 


EY D 18 di maart 2024 


Dr 
バス 人 (人 (ん (人 久 の 4 


— n ング sg ^ 
(f) / の 


の " 
" d 4 
5 ミュ ーー、 る re ーー クノ 


Aruba, Ofguyo di nos tur 


Diabierna mainta, a tene un reunion entre Cuerpo 
Policial di Aruba, Stichting Hunto y Ministerio di Husticia 
y Asuntonan Social, den cuadro di e problematica y e 
retonan cu tin actualmente pa loke ta trata adictonan 
ambulante. Mirando tur e mensahenan cu ta drenta di 
parti di e comerciantenan riba e topico aki. E topico aki 
tin e atencion di Gobierno di Aruba, y pa e motibo aki a 
introduci caba e ekipo di bemoeizorg for Stichting Hunto, 
pa por atende cu e tematica aki. 


A base di e pasonan cu a wordo tuma caba a reuni cu 
ambos stakeholder, pa asina bolbe calibra riba e diferente 
palabracionnan cu a wordo haci caba riba e topico aki. E 
afia aki, lo bay implementa un ekipo adicional pa loke ta 
trata bemoeizorg, di cual e fondonan pa esaki ya caba a 
wordo aproba den e presupuesto di Ministerio di Husticia 
y Asuntonan Social, pues esaki lo amplia e cuido pa loke 
ta nos adictonan ambulante. Di otro banda, e parti di 
toezicht tambe ta importante, pa asina e molester cu ta 
wordo experencia, wordo limita, pa e motibo aki a conta 
cu participacion di Cuerpo Policial. 


Ya caba tin un evaluacion tumando luga pa loke ta 
e centro di Oranjestad, pa di e forma aki por tuma un 
decision di e ekipo cu lo kier bay implementa, similar na e 
ekipo cu tin actualmente den e high-rise area pa tin mas | 
visibilidad. Pues, a base di e evaluacion, cual lo keda 
cla e aña aki, lo tuma un decision di e tipo di ekipo culo , 
wordo instala den e area aki pa tin mas visibilidad. ក 


Por ultimo, ta bay tin mas renobacionnan infrastructural 
cu ta bay tuma luga for di Stichting Hunto, pa di e forma & 
aki, bin cu un luga caminda e adictonan ambulante por 
yega, pa haya cuido y e atencion necesario, pa no mester 
ta riba caya. 


Un reunion sumamente positivo, a haci diferente 
palabracionnan, na comienso di April lo bolbe reuni riba e 
topico aki, pa asina continua cu e proceso di evaluacion. 

18 di maart 2024 


Den cuadro di celebracion di Dia di Himno y Bandera diahuebs 
mainta, Minister Endy Croes a realisa un bishita di sorpresa 
na Scol Basico Dornasol na Sabana Basora. E mandatario di 
Ensefiansa y Deporte a bishita e klasnan pa saluda y celebra cu 
e alumnonan. Tambe, Minister Endy Croes a ricibi un recorido 
di e scol, unda cu el a mira loke cu falta y/of tin mester di 
atencion. E mandatario a compromete cu e lo duna su sosten 
pa ekipa e scol pa asina nan por duna les debidamente. 


Cabesante di Scol Basico Dornasol Sra. Zuleika Arendsz, a 
expresa di ta contento di celebra e dia aki cu e alumnonan di 
e scol. A prepara henter un mainta di informacion. Diferente 
instancia y orado a duna presentacion, entre otro, Parke 
Nacional Arikok, Depertamento di Cultura, Royal Aruba Aloe 
y Santa Rosa pa siña e alumnonan stima y cuida nos pais. 
Alabes, Sra. Arendsz ta invita comunidad pa manera un bon 
Arubiano sali y celebra dia 18 di maart, Dia di nos Himno y 
Bandera. 


Pa conclui, Minister Endy Croes ta gradici cabesante Sra. 
Zuleika Arendsz, staf, alumno- y docentenan pa e caluroso 
recepcion. Alabes, e mandatario di Ensefiansa y Deporte ta 
desea Pueblo di Aruba un feliz Dia di Himno y Bandera. EEEE 

Diabierna atardi, Minister di Integracion Glenbert Croes a 
atende un actividad organisa pa Casa del Venezolano y 
Venearuba, na unda cu hunto cu tur e muchanan di scol, cu 
ta yiunan di imigrantenan, a celebra dia di Himno y Bandera. 
E mandatario a expresa, cu e atardi aki tabata uno special, 
na unda por a mira con nos imigrantenan ta uni pa como un 
pueblo, celebra e dia nacional di pais Aruba, na unda nan ta 
biba y ta yama nan cas. 

Pa inicia e evento aki, e muchanan a deleita e publico cantando 
e himno "Aruba Dushi Tera", sigui pa declamacion di un poésia 
di pais Aruba, mustrando asina e amor y union, creando e 
sentimento di cu tur cu ta biba riba e baranca aki, ta Arubiano. 


Minister Croes a expresa cu e evento aki tabata di gran 
inspiracion y un recordatorio di pakico e ta lanta tur mainta pa 


bin eherce su trabou na bienestar di e pueblo aki. E ta parti 
di su responsabilidad, como mandatario di pais Aruba, pa 
percura pa laga atras un pais stabiel pa tur e muchanan, cu ta 
nos futuro generacion, cu e speransa cu dia nan bira grandi, 
nan tambe lo ta un inspiracion pa esunnan cu ta sigui nan. 


"E frase di nos libertador Betico Croes cu ta bin na mente ta: 
"Arubiano no ta solamente esun cu a nace na Aruba sino tur 
cu a bin biba Aruba, forma un hogar y ta traha pa ta parti di 
e progreso di nos pais" Nos ta un solo pueblo y riba e dia 
importante di 18 di Maart, bo ta sintie mas firme cu nunca. 
Mi ta desea henter e pueblo di Aruba un feliz dia di Himno y 
Bandera y ta gradici Casa del Venezolano y Venearuba pa nan 
gran ehempel y liderasgo pa crea e union y integracion den 
e pueblo Arubiano y e imigrantenan, a traves di e eventonan 
asina", Minister Croes a expresa. MN 

Un pais sin bandera y p «X 
himno ta un pais sin 5 
- BETICO CROES 


Pero dankt na dje, 
Aruba su puro ta uno di 
un destino brigante 
- GLENBERT CROES 


247 Lan 


Gabinete Wever-Croes 


Riba Dia di Himno y Bandera di Aruba, nos ta 
uni den celebracion, honrando e herencia ricu di 
nos isla y e orguyo cu ta core den nos sanger. 
Mientras e melodia di nos Himno y e colornan di 
nos bandera ta baila orguyosamente den e 
biento, nos ta recorda e resiliencia y union cu ta 
defini nos como pueblo. 


Laga nos honra e balornan di libertad, 
diversidad, y solidaridad cu ta haci Aruba briya. 
Nos Himno, un sinfonia di speransa, y nos 
bandera un guia di orguyo, guiando nos 
padilanti cu determinacion sin duda na un futuro 
yena di promesa y prosperidad pa tur. 

